Vilniaus universiteto Polonistikos centras

maloniai kviečia į Sociolingvistikos komisijos, akredituotos prie Tarptautinio slavistikos komiteto, VI tarptautinę mokslinę konferenciją

iš ciklo „Slavų kalbos sociolingvistikos aspektu“

**„Slavijos paribiai XX–XXI amžių sandūroje. Kalba–visuomenė–kultūra–tapatybė“ ir kultūrinės lingvistikos dirbtuves**

**2022 m. rugsėjo 8–10 d.**

Vilniaus universitetas, Filologijos fakultetas

Universiteto g. 3, Vilnius

Nagrinėjant amžių sandūroje įvykusius reiškinius slavų kalbose, terminas *paribys* gali reikšti ir pereinamąją būseną arba sritį, ir hibridinį kalbos atmainų pobūdį, bendravimo metodus ir kt. Plačiai suprasdami *paribį*, konferencijoje parodytume realybės, kurioje šiandien funkcionuoja slavų regionas, sudėtingumą.

Paskutiniojo XX amžiaus dešimtmečio geopolitiniai pokyčiai suformavo naujas teritorines Europos paribio zonas, taip pat turėjo įtakos atskirų slavų kalbų sociolingvistinei situacijai. XX–XXI amžių sandūroje technologinė revoliucija paspartino komunikacijos modelių globalizaciją, paskatino naujų medijų, žanrų ir kalbos formų atsiradimą. Dėl globalizacijos procesų slavų kalbų sistemas daugiausia veikia anglų kalba. Neribotas idėjų ir komunikacijos modelių srautas bei kultūrų homogenizacija nepanaikino tradiciškai suprantamų etninių ir kalbinių sienų, tačiau daugiakalbystė, daugiakultūriškumas, o kartu ir lokalumas įgijo naują dimensiją, be kita ko, virtualaus pasaulio dėka.

Siūlydami platų požiūrį į šią temą, kviečiame pranešimuose aptarti šias temas:

• kalbiniai, teritoriniai ir religiniai paribiai

• kalbiniai ir kultūriniai ryšiai slavų bendruomenėje

• slavų ir ne slavų kalbų bei kultūrų kontaktai

• standartinė kalba ir dialektas, regiolektas, sociolektas

• kaimo kalba – miesto kalba

• tapatybė daugiakalbėje ir daugiakultūrėje aplinkoje

• pasienyje susiformavusios vertybės

• tautiniai, etniniai ir liaudies konceptai

• lenkų, lietuvių ir kitų tautų kultūremos

• bendravimo realiame ir virtualiame pasaulyje sankirta

• globalizacija ir kalbos bei komunikacijos glokalizacija

• oficialumas ir neoficialumas kalboje, privatusis ir viešasis diskursas

• kalboje įtvirtintos mokslo ir kasdienės žinios.

Kadangi mūsų susitikimai laikomi ir kultūrinės lingvistikos dirbtuvėmis, taip pat kviečiame dalyvauti doktorantus ir pradedančiuosius kultūrinės kalbotyros srities tyrėjus.

**Konferencijos kalbos**: visos slavų, lietuvių, anglų.

Užpildytas dalyvio anketas prašome siųsti adresu sociolingvistika2022@gmail.com arba kulturine.lingvistika@gmail.com iki **2022 m. birželio 1 d.** (žr. **Dalyvio anketą**).

Tikimės, kad konferencijoje galėsime dalyvauti Vilniuje visi. Jei epidemiologinė padėtis pablogės ir turėsime susitikti nuotoliu, nedelsdami jus informuosime.

Konferencijos dalyvio mokestis – **130 eurų** (doktorantams – **80 eurų**). Mokestis apima maitinimą visomis konferencijos dienomis, ekskursijas ir konferencijos pranešimų pagrindu sudaryto tomo spausdinimą. Į mokestį neįskaičiuotos kelionės į Vilnių ir apgyvendinimo išlaidos. Konferencijos organizatoriai gali padėti dalyviams organizuoti apgyvendinimą Vilniuje.

Konferencijos oganizatorių vardu

Prof. dr. Kristina Rutkovska

**Organizacinis komitetas**

Kristina Rutkovska, pirmininkė

Teresa Dalecka

Miroslav Davlevič

Irena Fedorovič, konferencijos sekretorė

Kinga Geben

Regina Jakubėnas

Vilija Ragaišienė

**Mokslinis komitetas**

Krasimira Aleksova, Bulgarija

Aleksandra Gjurkova, Makedonija

Zbidniew Greń, Lenkija

Halina Kurek, Lenkija, Sociolingvistikos komisijos pirmininkė

Elena Łukaszaniec, Baltarusija

Larisa Masenko, Ukraina

Alicja Nagórko, Vokietija

Pavol Odaloš, Slovakija

Oksana Ostapczuk, Rusija

Vladimír Patráš, Slovakija

Kristina Rutkovska, Lietuva

Mirosława Sagan-Bielawa, Lenkija, Sociolingvistikos komisijos sekretorė

Dennis Scheller-Boltz, Austrija

Marián Sloboda, Čekija

Petar Sotirov, Lenkija

Diana Stolac, Kroatija

Irena Stramljič Breznik, Slovėnija

Małgorzata Święcicka, Lenkija

Viktorija Ušinskienė, Lietuva

Loreta Vaičiulyė-Semėnienė, Lietuva

Anastazija Vlastelić, Kroatija